מאחזים
גוש עציון

| יישוב אם | מאחז | שנת הקמה | תיאור |
| --- | --- | --- | --- |
| אלון שבות | גבעת החי"ש |  | המאחז ממוקם ממזרח ליישוב אלון שבות, בראש חירבת סאוויר. נכון ל-2017 במקום גרות כ-30 משפחות, רובן בקרוואנים, ומיעוטן בבתי קבע. במקום בית כנסת וגן שעשועים. במלחמת העצמאות שימשה הגבעה כעמדה ששלטה על התנועה בכביש ירושלים-חברון ומנעה התקדמות הכוחות הערביים לכיוון ירושלים. הגבעה קרויה על שם לוחמי החי"ש שלחמו בה. |
| אלעזר | נתיב האבות (או: דרך האבות) | 2001 | "נתיב האבות" או "דרך האבות" היא שכונה בצפון-מערב אלעזר. בשנת 2004, בעקבות עתירות לבג"ץ, הודיעה הממשלה שהפרקליטות תבחן את בעלות האדמות עליהן ממוקם המאחז, ותקבע האם מדובר באדמות פלסטיניות פרטיות או באדמות מדינה, אולם הצוות לא השלים את פעולתו. בשנת 2008 הודיעה המדינה כי תפעל בהקדם להריסת מבנה במאחז. בשנת 2010 הודיעה המדינה שבכוונתה לשוב ולבחון את הבעלות על הקרקעות במקום, אך ללא יכולת להבטיח לוח זמנים לסיום הבחינה. בתחילת 2013 נתקבלו תוצאות סקר קרקעות ועל פיו הוכרז חלק מהשטח כאדמות מדינה. באוגוסט 2016 הורה בג"ץ על הריסת 17 בתים הנמצאים באופן מלא או חלקי מחוץ לשטח ההכרזה על אדמות מדינה. לטענת ארגון רגבים בג"ץ נהג באופן לא שוויוני בהחלטה זו. בפברואר 2018 אישרה הממשלה תקציב של 60 מיליון ש"ח לטובת פינוי של 15 משפחות שמתגוררות חלקית על קרקע פלסטינית פרטית. ב-12 ביוני 2018 פונתה השכונה מיושביה על ידי כוח של כ-2,300 שוטרים. |
| אפרת | גבעת העיטם |  | חוה חקלאית ממזרח לאפרת, בסכנת ניתוק על ידי גדר ההפרדה. |
| בת עין | רמת השלושה | 2014 |  שוכן במערב גוש עציון, מדרום לכביש 367, בתחומי היישוב בת עין, על קרקע המוגדרת אדמת מדינה. הוקמה ב-4 ביולי 2014 לאחר רצח שלושת הנערים, והיא קרויה על שמם. המועצה אזורית גוש עציון הביאה למקום קרוואנים וסיפקה תשתיות חשמל למאחז. חודש אחרי ההקמה של המאחז, בעקבות מספר אירועי תקיפה של ערבים כנגד יהודים פינתה המועצה אזורית גוש עציון את המאחז. |
| בת עין | גבעת אוהבי יה | 2022 | גבעת אוהבי יה נוסדה באוגוסט 2021 בידי מספר נערי גבעות ותושבי היישוב בת עין לזכרו של תושב היישוב אהוביה סנדק. הגבעה מונה כשלושה קרוואנים וישיבה המורכבת מחמישה תלמידים. המאחז נהרס עשר פעמים מיום ייסודו. |
| בת עין | מרחבי דוד (בת עין ב') | 1998 | מרחבי דוד (בת עין ב') הוקמה ממערב לבת עין בקיץ 1998 על ידי חסידיו של הרב משה לוינגר. המאחז כולל קרוואנים ובתים מבנייה קלה המפוזרים על פני שטח נרחב בתחתית הרכס שעליו שוכנת בת עין. מתגוררות במקום כשלושים משפחות. |
| גבעות | חוות קשואלה |   ערך מורחב – חוות קשואלה  |   ערך מורחב – חוות קשואלה  |
כרמי צור: 
| כרמי צור | מעלות חלחול | 2020 | שוכנת על ראס אל הווא, פסגה בגובה 1020 מטר בסמוך לצומת העוקפים. הוקם על ידי עמותת נחלה כמחאה על תוכנית השלום של הנשיא טראמפ. ב-2021 חתם אלוף פיקוד מרכז, תמיר ידעי על צו שהכריז על המקום כשטח צבאי סגור. |
| כרמי צור | גבעת שורק | 2014 | תחילת הפעילות בגבעה הייתה בתשס"ב, לאחר רצח איל ויעל שורק בשכונת צור שלם בכרמי צור. לאחר רצח שלושת הנערים ב-2014 הוקם בגבעה בית כנסת על שמם. |
| מיצד | דרך אמונה | 2022 | מאחז חרדי (ראשון מסוגו) בן כחמש עשרה משפחות בסמוך למיצד ע"ש הרב חיים קנייבסקי (שחיבר ספר בשם דרך אמונה). |
| מעלה עמוס | הנודע ביהודה | 2024 | הוקמו במהלך מלחמת חרבות ברזל. |
| מעלה עמוס | גבעת מקנה אברהם | 2024 | הוקמו במהלך מלחמת חרבות ברזל. |
| נוקדים |  מעלה רחבעם |   ערך מורחב – מעלה רחבעם  |   ערך מורחב – מעלה רחבעם  |
| תקוע | תקוע ב' | 2001 | הוקמו בהמשך לתקוע המרכזית למורד נחל תקוע, כ-200 תושבים ביישוב. |
| תקוע | תקוע ג' | 2001 | הוקמו בהמשך לתקוע המרכזית למורד נחל תקוע, כ-200 תושבים ביישוב. |
| תקוע | תקוע ד' - חוות ד'הרא | 2002 | נבנתה בהמשך לתקוע ב' וג', נקראת גם חוות ד'הרא על שם חוות רכיבת סוסים ביישוב |
| תקוע | חוות ספר המדבר (תקוע ה') | 2014 | תקוע ה' הוקמה בספטמבר 2014 לזכר שלושת הנערים החטופים ופונתה לאחר כחודש, ב-2018 הוקמה באותו המקום חוות ספר המדבר על ידי נערים מתקוע. |
| תקוע | תקוע ו' | 2024 | הוקמו במהלך מלחמת חרבות ברזל על רכס הר זערור. |
| תקוע | חאן האושפיזין | 2024 | הוקמו במהלך מלחמת חרבות ברזל על רכס הר זערור. |
| תקוע | חוות זוהר יהודה | 2024 | הוקמו במהלך מלחמת חרבות ברזל על רכס הר זערור. |